Diari Oficial de la Generalitat Valenciana


Sumari del DOGV 1611, del 30-08-1991 (1991/822480)

DECRET 139/1991, de 30 de juliol, del Consell de la Generalitat Valenciana, pel qual s'accepta la cessió, a títol gratuït, de la propietat d'uns terrenys de 10.000 m2, situats a Valencià, carrer Pintor Alemany, per a la construcció d'un centre d'ensenyaments mitjans, realitzada per l'Ajuntament de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/07/30/139/dof/vci/html**

### Dades del document

Número de DOGV
:   1611

Data del DOGV
:   30-08-1991

Secció del DOGV
:   DISPOSICIONS GENERALS

Número del document
:   1991/822480


Data del document
:   30-07-1991

Organisme emissor
:   Conselleria d'Economia i Hisenda

Tipus de document
:   Decret

Decret 139/1991, de 30 de juliol, del Consell de la Generalitat Valenciana, pel qual s'accepta la cessió, a títol gratuït, de la propietat d'uns terrenys de 10.000 m2, situats a València, c/ Pintor Alemany, per a la construcció d'un centre d'ensenyaments mitjans, realitzada per l'Ajuntament de València.  
L?Ajuntament de València, en sessió plenària del dia 10 d'abril de l990, acordà la cessió a la Generalitat Valenciana d'uns terrenys de 10.000 m2, situats a València, C/ Pintor Alemany, dels quals és propietari.  
La cessió es realitza amb la finalitat determinant de construir-hi un centre d'ensenyaments mitjans.  
A petició del Conseller de Cultura, Educació i Ciència s'iniciaren els tràmits legals oportuns per a l'acceptació i formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d?octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià en la reunió del dia 30 de juliol de 1991,  
DECRETE:  
Article primer  
S'accepta la cessió, a títol gratuït, realitzada per l'Ajuntament de València, dels terrenys de 10.000 m2 de superfície situats a València, c/ Pintor Alemany, que es descriuen a continuació:  
- Parcel·la de terreny de 2.306 m2, a València, partida del Pla de Sant Bernat. Límits: nord, resta vials del c/ Pintor Alemany; sud, finca núm. 3 del mateix projecte, propietat de Rosario Giner Esteve; est, finca núm. 1 del mateix projecte, propietat de Patrocinio Rubio Antón i altre; i oest, resta de finca matriu.  
Figura inscrita en el tom 2.300, llibre 244, de la secció 5ª Afores, foli 147, finca núm. 27.951, inscripció 1.ª.  
- Parcel·la de terreny de 4.836 m2, a València, que dóna en part al c/ Juan Piñol. Límits: nord, finques números 1 i 2 del mateix projecte; sud, resta de finques matriu núm. del registre 11.626 i 11.625; est, c/ Juan Piñol; i oest, resta de finca matriu núm. del registre 11.626.,  
Figura inscrita en el tom 2.300, llibre 244, de la secció 51 Afores, foli 150, finca núm. 27.964, inscripció 1ª.  
- Parcel·la de terreny de 3.987 m2, a València, c/ Pintor Alemany, confluència amb el c/ Juan Piñol. Límits: nord, resta vials del c/ Pintor Alemany i finca matriu; sud i oest, finques 3 i 2, respectivament, del projecte de què es tracta; i est, vials del c/ Juan Piñol.  
Figura inscrita en el tom 2.300, llibre 244, de la secció 51 Afores, foli 146, finca núm. 27.960, inscripció 1.ª.  
Aquestes finques s?agrupen per a constituir en el futur finca única que conforma la següent:  
- Parcel·la situada en el carrer Pintor Alemany. Confronta: nord, c/ Pintor Alemany; sud, c/ En Projecte; est, c/ Juan Piñol; i oest, propietat de Patrocinio Rubio Antón i altre i de Rosario Giner Esteve, amb una superfície total de 11.017 m2, dels quals 1.017 m2 es destinaran a vials de propietat municipal.  
Article segon  
Aquesta cessió gratuïta dels terrenys esmentats comporta el compromís, per part de la Generalitat Valenciana, de construir-hi un centre d?ensenyaments mitjans.  
Article tercer  
La propietat de l?immoble haurà d'incorporar-se a l?Inventari General de Béns i Drets de la Generalitat Valenciana i inscriure?s al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 30 de juliol de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA I CASANOVA


Còpia Permalink ELI